Case ID: 1020801
Sentence 25: Eyni zamanda işə əlavə edilmiş 25 sentyabr 2017-ci il tarixli digər ekspert rəyi ilə müəyyən olunmuşdur ki, Saatlı rayon AİK-nin 10 iyun 1998-ci il tarixli, 06 saylı qərarı ilə İddiaçı1 və ailə üzvlərinin mülkiyyətinə verilmiş JN 0035 saylı “torpağa mülkiyyət hüququna dair” Dövlət Aktında göstərilən torpaq sahəsinin mübahisələndirilən 2,20 ha hissəsinin planı (cizgisi) və kordinatları elektron baza kordinatlarına uyğun gəlməməsi və bu barədə bazada məlumatın olmaması,eləcə də X7in və ailə üzvlərinin adına verilmiş JN 140 saylı, X8in və ailə üzvlərinin adına verilmiş JN 141 saylı, X3un və ailə üzvlərinin adına verilmiş JN 142 saylı, X5un və ailə üzvlərinin adına verilmiş JN 143 saylı, X4in və ailə üzvlərinin adına verilmiş JN 139 saylı “torpağa mülkiyyət hüququna dair” Dövlət Aktlarında göstərilən torpaq sahələrinin planı (cizgisi) və kordinatları elektron baza kordinatlarına uyğun gəlməsi müəyyən edilmişdir və hazırda qeyd edilən torpaq sahələrinin müvafiq Çıxarışlara əsasən Cavabdeh1 və X8in mülkiyyətində olduğu müəyyən edilir.Azərbaycan Respublikası Torpaq Məcəlləsinin 55-ci maddəsinə əsasən, hüquqi və fiziki şəxslərin torpaq sahəsi üzərində hüquqları: müvafiq icra hakimiyyəti orqanlarının və ya bələdiyyələrin qərarları və onlarla bağlanan müqavilələr; hüquqi və (və ya) fiziki şəxslər arasında bağlanan müqavilələr və torpaqla bağlı digər əqdlər; məhkəmənin torpaq sahəsi üzərində hüququn müəyyən edilməsinə dair qərarı və ya hökmü; vərəsəlik hüququ əsasında və qanunvericiliklə müəyyən edilmiş digər yollarla yaranır.